OpenLLM-France/wikimedia huggingface dataset:
# Georges Bizet

Georges Bizet (París, 25 d'octubre de 1838 - Bougival, 3 de juny de 1875) fou un compositor francès.

## Citacions

* Gaudeix el sol, l'amor... No riguis i no em maleeixis. [...] L'art té les seves exigències.
    (en francès) Vive le soleil, l'amour... Ne riez pas et ne me maudissez pas. [...] L'art a ses exigences.
       Lettres à un ami, juliol o agost de 1865.
* No crec en déus falsos i ho demostraré.
    (en francès) Je ne crois aux faux dieux et je vous le prouverai.
       Portraits et études. Lettres inédites de Georges Bizet.
* Si hi ha alguna cosa que pot consolar la indiferència d'un públic cansat i distret és la simpatia pels homes amb gust i intel·ligència, que [...] dediquen el millor de la seva existència al culte de l'art més elevat.
    (en francès) Si quelque chose peut consoler de l'indifférence d'un public blasé et distrait, c'est à coup sûr l'approbation, la sympathie des hommes de goût et d'intelligence qui, [...], consacrent le meilleur de leur existence au culte de l'art le plus élevé.
       «Deuxième Lettre», a Portraits et études. Lettres inédites de Georges Bizet, 11 de març de 1867.

### Carmen (1875)

Música de Georges Bizet, llibret de Ludovic Halévy i d'Henri Meilhac.
* Si no m'estimes, jo t'estimo / si t'estimo, vés amb compte!
    (en francès) Si tu ne m'aimes pas, je t'aime; / si je t'aime, prends garde à toi!
       Acte primer.
          Ària per a mezzosoprano anomenada L'amour est un oiseau rebelle

## Referències

* ↑ Bizet, George. Lettres à un ami. Paris: Calmann-Lévy, 1865-1872 [Consulta: 1487327796].
* 1 2 Imbert, Hugues. Portraits et études; Lettres inédites de Georges Bizet. Paris: G. Fischbacher, 1894 [Consulta: 1487327796].
* ↑ Bizet, Georges. «Carmen». A: Henri Meilhac, Henri; Halévy, Ludovic. Théâtre de Meilhac et Halévy. Paris: Calmann-Lévy, Éditeurs, 1901, p. 389-474.
# Mehmet II

Mehmet II (en turc otomà: محمد ثانى) (Edirne, 30 de març de 1432 – Gebze, 3 de maig de 1481) fou el setè soldà otomà (1444-46 i 1451-81). És conegut com el Conqueridor. A l'edat de 21 anys va conquerir Constantinoble, que significà la fi de l'Imperi Romà d'Orient.

## Citacions

* Si no guanyeu, no cal que torneu amb vida.
          Adreçant-se als seus almiralls durant el setge de Constantinoble.
* Si un pèl de la meva barba sabés quins són els meus pensaments, me l'arrancaria.

## Referències

* 1 2 Zweig, Stefan. Moments estel·lars de la humanitat. Barcelona: Quaderns Crema, 2004. ISBN 978-84-7727-421-6.
# Menandre

Menandre [Μένανδρος] (Atenes, 341 aC — Atenes, 290 aC) fou un poeta còmic grec.

## Citacions

* Benaurat el qui té talent i diner, perquè farà bé aquest darrer.
* Cap home just no s'ha fet ric ràpidament.
* Qui no ha estat fuetejat, no ha estat educat.
* Qui té la voluntat té la força.
* Salut i intel·ligència són les dues benediccions d'aquesta vida.
* El savi porta els seus béns amb ell.
    (en llatí) Sapiens sua bona secum fert.
       Sentències § 569.
* Als qui són afortunats els surten molts parents.
    (en llatí) Felicium multi cognati.
       Sentències § 748.

## Referències

* 1 2 3 4 5 Bolinches, 2005.
* 1 2 Erasme de Rotterdam, 2018.

## Bibliografia

* Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
* Erasme de Rotterdam. No puc no parlar : selecció dels Adagis, traducció, estudi introductori i índex analític. Girona: Edicions de la Ela geminada, 2018. ISBN 9788494856129.
# Menestral

Un menestral és una persona que professa un ofici o art mecànica.

## Dites populars

* El bon menestral, conill per Sant Joan i pollastre per Nadal.
* El mercader a la plaça, i el menestral a casa.
* El jornal del menestral, entra per la porta i surt pel finestral.
* Gallina de menestral, cada ploma costa un real.(Segarra, Urgell)
* L'ou del menestral val un real.
* La dona d'un menestral, mitja senyora val.
* Menestral, a ton cabal.

## Referències

* 1 2 3 4 5 6 Alcover, Antoni M.; Moll, Francesc de B. «Menestral». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «gallina». A: Diccionari català-valencià-balear. Barcelona: IEC, 2002.
# Mel

La mel és una substància viscosa i dolça, elaborada per les abelles i d'altres insectes a partir del nèctar de les flors.

## Dites populars

* ¿A on va En Miquel? A on hi ha mel.
* A qui es fa de mel, les mosques se'l mengen.
* Agafen més mosques amb una gota de mel que amb un barril de vinagre.
* Aigua d'agost, mel i most.
* Aigua d'agost, safrà, mel i most.
* Alimenta tant la mel d'abelles com la llet d'ovella.
* L'abella amarga no pot traure la mel dolça.
* La mel no és feta per a la boca de l'ase.
* La mel se la mengen perquè és dolça.
* Mel amb vinagre cura el mal, però és mal aspre.
* Mel en la boca i guarda la bossa.
* Més s'abasta amb una ditada de mel que amb una arrova de vinagre.
* Miquel, Miquel, no tens abelles i vens mel.
* No hi ha mel sense fel.
* Pluges d'agost, safrà, mel i most.
* Qui mel maneja, els dits se n'unta.
* Qui menja fel, no pot escopir mel.
* Qui té la mel, que tinga la fel.

## Frases fetes i locucions

* Caure (o venir) com un bunyol dins la mel.
          Escaure's amb gran oportunitat.
* Deixar algú amb la mel a la boca.
          Privar algú d'alguna cosa que començava a assaborir o a fruir.
* Donar una ditada de mel a algú.
          Afalagar-lo amb bones paraules, amb elogis, etc.
* Ésser algú tot mel.
          Ésser una persona molt suau de tracte, molt amable.
* Ésser més dolç que mel.
          Ésser una cosa molt dolça o agradable.
* Ésser Na Mel-i-Sucre.
          Ésser una dona molt bleda o delicada (Empordà).
* Ésser pa i mel.
          Venir molt a propòsit.
* Ésser sa mel d'es sogre.
          Ésser molt estimat i tractat amb gran suavitat (Mallorca).
* Posar la mel a la boca d'algú.
          Despertar-li les ganes d’una cosa i no permetre que en frueixi.
* Posar la mel a la boca i no deixar-la tastar.
          Despertar en algú les ganes d'una cosa i no permetre que en frueixi.
* Tenir mel a la boca.
          Ésser molt amable i agradós de paraules, tenir gran suavitat de tracte.
* Tenir mel a la boca i fel al cor.
          Ésser hipòcrita.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 Alcover, Antoni M.; Moll, Francesc de B. «mel». A: Diccionari català-valencià-balear. Barcelona: IEC, 2002.
* ↑ Amades, Joan. Costums populars de Barcelona, 1931, p. 176-177.
* 1 2 3 Parés i Puntas, 1999, p. 307-333.
* ↑ Viladot-Puig, 2003.
* 1 2 3 «Mel». Gran Diccionari de la Llengua Catalana. Barcelona: Grup Enciclopèdia Catalana. [Consulta: 30 juny 2012].
* ↑ «Mel». Diccionari de la llengua catalana de l'IEC. Barcelona : Institut d'Estudis Catalans. [Consulta: 30 de juny de 2012]}

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
# Meló

El meló (Cucumis melo) és el fruit comestible de la melonera, gros, globós o ovoide, de color verd, groc o ataronjada, i de polpa dolça, blanca o tirant a carabassa, segons les varietats.

## Dites populars

* Cargols, peres i meló, volen vi felló.
* Després del préssec i el meló beuràs el vi millor.
* El bon meló es coneix amb l'olor.
* El formatge, el meló i el cardet, a pes.
* El formatge, la dona i el meló com més pesen millor.
* El meló del promès, és bo, corfa i tot.(Val.)
* El meló, el cavall i la muller o són bons o no valen res.
* El meló fa el vi felló.
* El meló i el casament han d'ésser d'encertament.(Cat.)
    (var.) Meló i casament, o l'err o l'avénc.(Mall.)
    (var.) Es meló i es casament, solen enganar sa gent.(Men.)
* El meló i la dona a prova és bona.
* El meló madur demana vi pur.
* El meló pel pes i la síndria pel bot.
* El meló taxat i l'amic provat.
* El meló vol vi bo, el pebrot vol vi fort, i el préssec també en vol.(Olot)
    (var.) El meló vol vi bo, i el caragol diu que també en vol.
* En temps de melons, curts els sermons.(Val.)
    (var.) En temps de melons, pocs sermons.(Vinaròs, Mall.)
    (var.) En temps de melons, ni missa llarga ni sermons.(Sueca)
* En vindre els melons, el sastre a rebolcons.(Alcoi)
* La llavor del meló, que nedi no és bo.
* Meló tallat, meló menjat.
* Melons i criades, cerca'ls, no els comanes.(Mall.)
* No hi ha meló sense taca.
* Peres, préssecs i meló volen vi felló.
* Per Sant Mateu, el raïm meu i el meló, teu.
* Meló i casament, qüestió d'encertament.

## Referències

* 1 2 3 4 5 6 7 8 9 10 11 12 13 Parés i Puntas, 1999.
* 1 2 3 4 5 6 7 8 9 10 11 12 Alcover, Antoni M.; Moll, Francesc de B. «meló». A: Diccionari català-valencià-balear. Barcelona: IEC, 2002.
* 1 2 3 Sevilla Muñoz, J.; Zurdo Ruiz-Ayúcar, M.I.T. (dir.). «Refranero multilingüe». Madrid: Instituto Cervantes (Centro Virtual Cervantes), 2009. [Consulta: 12 octubre 2024].
* ↑ Cinc mil refranys catalans i frases fetes populars, 1965.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
# Menorca

Menorca és una illa de la Mediterrània, la més septentrional de les Illes Balears, i lloc d'origen dels menorquins. És Reserva de la Biosfera de la UNESCO des de 1993.

## Citacions

* Maonesos van ser els que han posat els primers terrenys en estat de cultura [...] Algèria no seria segurament el que és, si no fos pels maonesos.
       Informe sobre la emigración de menorquines a tierras de Argelia, pàg. 5, 15 de febrer de 1888. — Francesc Truyol
          L'Arxiduc d'Àustria Lluís Salvador, en el seu estudi de l'illa de Menorca va constatar el fenomen migratori menorquí. A la fi d'estudiar-lo, es posà en contacte amb Francesc Truyol, Canceller del Consolat General i vicecònsol general d'Espanya a Algèria.
* Mira al cel i escolta es vent que de Menorca t'arriba te dirà que tu ets la vida i des meu cor s'aliment... Mira al cel i escolta es vent!
       Escolta es vent, 1966. — Josep Lluís Ortega Monasterio, Tòful Mus
* Menorca: la bella; damunt Maó, la lluna. I el sol dorm a Ciutadella.
       «Les illes» a Antibes (1960-1971), 1976. — Vicent Andrés i Estellés

## Dites populars

* Com si tirassin palles de Menorca.(Mall.)
          Sense cap eficàcia, sense fer gens d'impressió.
* No veure'l en terres de Menorca.(Men.)
          Es diu referint-se a alguna cosa o persona que ha desaparegut i no es veu enlloc.

## Referències

* ↑ Oliver Fuster, 1980, p. 135.
* ↑ Bañón, Laura. «Mig segle d’una cançó que fa pàtria». Menorca. Arxivat de l'original el 1620610080. [Consulta: 12 juny 2017].
* ↑ «Any Estellés 1993 - 2013: vint anys de la defunció». Consorci per a la Normalització Lingüística. [Consulta: 17 abril 2018].$^{[Enllaçnoactiu]}$
* 1 2 Alcover, Antoni M.; Moll, Francesc de B. «Menorca». A: Diccionari català-valencià-balear. Barcelona: IEC, 2002.

## Bibliografia

* Oliver Fuster, Joan «Un informe sobre la emigración de menorquines a tierras de Argelia en el siglo XIX» (PDF). Treballs de Geografia, 35, (1980). ISSN: 1133-181X [Consulta: 12 juny 2017].

## Enllaços externs

* Consell Insular de Menorca
# Melic

El melic, llombrígol o guixa, és una depressió arrodonida que deixa el cordó umbilical a l'abdomen dels mamífers.

## Dites populars

* A Albal guixers.
    (var.) Albal, lo poble de la guixa.
* A Alberic, molta panxa i poc melic.
    (var.) En Alberic, molta panxa i poc melic.
    (var.) En Alberic, ni panxa ni melic.
* A aquest no l'hi s'arruga el melic.
* A Rupit, molta panxa i poc melic.
* Ayelo de Malferit, ni pancha ni melic.
* Bona nit, quatre puces en el llit, la més grossa en la butxaca, i la més flaca en el melic.
* El millor amic, és un duro prop del melic.
* En nàixer un moixentí, i ans d'apuntar-lo al jutjat, lo primer que se li mira és si té el melic grillat.
* Les xiques de l'Alforí tenen la panxa pigosa i més avall del melic tenen un mos de rabosa.
* Sabeu que vos dic, que qui té panxa té melic.

## Frases fetes i locucions

* Arrugar-se el melic [a algú].(val.)
    (var.) Arronsar-se el llombrígol.
          Esporuguir-se, sentir temor. Tenir por.
* Estar per a posar-se'l al melic.
          Se sol dir d'un menjar passat.
* Lligar el melic [a algú].(val.)
    (var.) Haver tallat el melic.
          Haver-se guanyat la seva voluntat.
* Tallar el llombrígol [a algú].(Mall.)
          Emancipar-lo de tutela o deixar de protegir-lo; obligar-lo a enginyar-se per a viure.
* Tenir el melic grillat [en algú].
          Fa referència al fet que algú mostra favoritisme especial per una altra persona.
* Tenir es llombrígol per amunt.(Mall.)
    (var.) Haver nascut amb so llombrígol cap amunt.
          Esser persona molt sortada, que tot li va bé
* Tenir sempre melics per lligar.
          Estar molt atrafegats.
* Tindre el melic tallat [amb algú].
          Contemplar alguna persona amb molts bons ulls, favorablement.

## Endevinalles

* Quan és gros és més petit. Quan és petit és més gros.

## Referències

* 1 2 Sanchis Guarner, 1983, p. 105, Vol. 4. Sector central litoral.
* 1 2 3 4 5 6 7 8 9 10 11 12 13 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 18 setembre 2024].
* 1 2 Sanchis Guarner, 1983, p. 122, Vol. 5. Sector central interior.
* ↑ Parés i Puntas, 1999, p. 477-524.
* ↑ Sanchis Guarner, 1983, p. 166, Vol. 5. Sector central interior.
* ↑ Sanchis Guarner, 1983, p. 187, Vol. 5. Sector central interior.
* 1 2 3 Alcover, Antoni M.; Moll, Francesc de B. «Melic». A: Diccionari català-valencià-balear. Barcelona: IEC, 2002.
* 1 2 3 Alcover, Antoni M.; Moll, Francesc de B. «Llombrígol». A: Diccionari català-valencià-balear. Barcelona: IEC, 2002.
* ↑ Amades, 1982.

## Bibliografia

* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.
# Polly Platt

Mary Marr "Polly" Platt (Fort Sheridan, Illinois, 29 de gener de 1939 – Nova York, 27 de juliol de 2011) fou una productora i guionista estatunidenca.

## Citacions

* Costa diners aconseguir l'estil.
    (en anglès) It costs money to achieve style.
       Entrevista a Film Makers on Film Design, 1983.
* Superar el pressupost et dóna mala reputació, tret que guanyis un Oscar.
    (en anglès) To go over budget gets you a bad reputation - unless you get an Oscar.
       Entrevista a Film Makers on Film Design, 1983.
* El disseny és una extensió de l'escriptura, l'escriptura és una extensió del disseny.
    (en anglès) Design is an extension of writing - writing is an extension of design
       Entrevista a Film Makers on Film Design, 1983.
* El personatge surt del disseny i viceversa.
    (en anglès) Character comes out of design and vice versa
       Making Movies, 1995.

## Referències

* 1 2 3 4 Ringler, 2000.

## Bibliografia

* Ringler, Stephen M. A dictionary of cinema quotations from filmmakers and critics. Jefferson, N.C.: McFarland, 2000. ISBN 9780786408498.
# Polop

Polop o Polop de la Marina és un municipi valencià de la comarca de la Marina Baixa.

## Dites populars

* Córrer més que el xato de Polop.
          Es diu que trigava en un dia anava i tornava de la Marina a la ribera de Xúquer.
* En Altea està el Sant Cristo, en Polop, el Pare Etern; en Callosa, l'Arsobispo; i en Bolulla, Sent Jusep.
    (var.) En la Nucia està Cristo, en Polop, el Pare Etern; en Callosa, l'Arsobispo: tots mo n'anirem al cel.
* En la Nucia els tramussers, en Polop els fariners, en la Vila els arriers i en Callosa espardenyers.

## Referències

* 1 2 3 4 Parés i Puntas, 1999.

## Enllaços externs

* Portal de l'Ajuntament de Polop de la Marina
# Polseres vermelles

Polseres vermelles és una sèrie de TV3, amb guions d'Albert Espinosa, que narra la història de cinc nens i adolescents ingressats a l'hospital a causa de diverses malalties com el càncer o l'anorèxia.

## Citacions
### Primera temporada

* Les pèrdues poden ser guanys...
       al capítol huitè de la primera temporada, 14 de març del 2011. — Roc

### Segona temporada
#### Primer capítol

* Si hi ha algú a dalt, que es prepari.
       Després que es diagnostiqui que el Lleó torna a tenir càncer, 14 gener 2013. — Benito
          la va dir realment l'àvia de l'autor quan literalment ell diu "tot va tornar a començar".

#### Segon capítol

* Ser covard no va amb tu, Lleó.
       21 de gener del 2013. — Benito
* Quan creus que tens respostes per a totes les preguntes, arriba l'univers i et canvia les preguntes...
       21 de gener del 2013. — Benito
          Mario Benedetti en té una frase mols semblant "Quan crèiem que teníem totes les respostes, de rampell, van canviar totes les preguntes."
* Lleó: Que poc ens estima l'univers, eh? Benito: T'he conegut gràcies a ell.. Pot ser ens estima més del que ens pensem.
       21 de gener del 2013.
* Créixer, tots hem crescut.
       21 de gener del 2013. — Toni

#### Tercer capítol

* Fora t'has de reinventar...
       28 de gener del 2013. — Jordi

#### Quart capítol

* Al teatre hi ha una norma: que només actues quan hi ha el mateix nombre d'espectadors que d'actors...
       4 de febrer del 2013. — Benito

#### Cinquè capítol

* Com et moris, et mato.
       11 de febrer del 2013. — Lleó
          Al Benito
* Sols necessitava tindre una part d'ella. L'estimava tant...
       11 de febrer del 2013. — Benito
* De vegades, la vida et complica un error.
       11 de febrer del 2013. — Benito
* T'estimo, Lleó
       11 de febrer del 2013. — Benito

## Referències

* ↑ El que no t'han explicat del Capítol 8 Els bogs dels Serveis Informatius de la TV3 Consulta 31 de desembre del 2016
* ↑ Tot el que no saps sobre els Polseres Vermelles. Nació.digital Consulta 31 de desembre del 2016
* 1 2 El que no t'han explicat del capítol 2 de la segona temporada CCMA] Consulta 31 de desembre del 2016
* ↑ Les millors frases de "Polseres vermelles" CCMA.cat Consulta 31 de desembre del 20216
* ↑ Frases de Benedetti. Julián Pérez Porto 30 de junio de 2008 Poemas del Alma (castellà) Consulta 28 de desembre del 2016
* ↑ L’UNIVERS I DÉU A POLSERES VERMELLES La Salle Catalunya Consulta 31 de desembre del 2016
* ↑ El que no t'han explicat del capítol 3 de la segona temporada Blogs oficials de la Tv3 Consulta 31 de desembre del 2016
* ↑ El que no t'han explicat del capítol 4 de la segona temporada Blogs oficials de la Tv3 Consulta 31 de desembre del 2016
* 1 2 3 4 Polseres vermelles - capítol 18 CCMA.cat Consulta 31 de desembre del 2016

## Enllaços externs

* Polseres vermelles lloc web
# Poeta de guardia

Poeta de guardia és un llibre de poesia de Gloria Fuertes. Escrit l'any 1969, és considerat un dels llibres més emblemàtics de l'autora.

## Citacions del llibre

* Un llibre heterogeni, polivalent, però en absolut ambigu.
    (en castellà) Un libro heterogéneo, polivalente, pero en absoluto ambiguo.
       Pròleg. — José Batlló
* Les coses queden ben clares en tancar l'última pàgina.
    (en castellà) Las cosas quedan bien claras al cerrar la última página.
       Pròleg. — José Batlló
* Menys històries, podria ser el resum últim del llibre, tot utilitzant un gir popular que Gloria Fuertes utilitza també en un dels seus poemes.
    (en castellà) “Menos historias”, podria ser el resumen último del libro, utilizando un giro popular que Gloria Fuertes utiliza también en uno de sus poemas.
       Pròleg. — José Batlló
* Surt car, senyors, ser poeta.
    (en castellà) Sale caro, señores, ser poeta.
       Sale caro ser poeta.
* Això d'escriure això és horrorós, —un dia moriré d'estimar a algú—, en diuen ser poeta i és ser sant...
    (en castellà) Esto de escribir esto es horroroso, -un día moriré de amar a alguien-, lo llaman ser poeta y es ser santo...
       Aquí estoy expuesta como todos.
* El millor del recorregut no és la meta, és el paisatge.
    (en castellà) Lo mejor del recorrido no es la meta, es el paisaje.
       Si no te vale de todo.

## Referències

* 1 2 3 Gloria Fuertes, 1979, p. 7.
* ↑ Gloria Fuertes, 1979, p. 13.
* ↑ Gloria Fuertes, 1979, p. 14.
* ↑ Gloria Fuertes, 1979, p. 22.

## Bibliografia

* Fuertes, Gloria. Poeta de guardia (en castellà). Tercera. Madrid: Lumen, 1979. ISBN 84-264-2703-0.
# Polinyà

Polinyà és un municipi de la comarca del Vallès Occidental.

## Dites populars

* A Polinyà, fenolls.
          L'origen prové del fet que els polinyanencs sembla ser que tapaven les botes del vi amb una branca fenoll.
* Curridos de Polinyà, tres per ací, quatre per allà.
* De Polinyà a Sant Valerià, set serres s'han de passar.
* Els fenolls de Polinyà, tiraninà-ninà; si toqueu el fenollet, tot el vi se n'anirà.
* Valldoreix, no val un peix; Cerdanyola, salta i vola, pixacantons a Ripollet, escorxapins a Barberà, i les noies de Santiga tiren pets a Polinyà.

## Referències

* 1 2 Parés i Puntas, 1999.
* 1 2 Cinc mil refranys catalans i frases fetes populars, 1965.
* ↑ Pàmies i Riudor, Víctor. «Polinyà» (en català). Paremiologia catalana comparada digital, 2020-.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* Polinyà - Lloc web oficial
# Poll

Els polls o ftiràpters (Phthiraptera) constitueixen un ordre d'insectes de la infraclasse dels neòpters. Aquest ordre conté uns tres milers d'espècies d'insectes sense ales. Hi ha ectoparàsits obligats de cada ordre d'ocells i de la majoria d'ordres de mamífers. No infesten monotremes i tampoc es troben en alguns ordres d'euteris, com els ratpenats, cetacis i pangolís.

## Citacions

* Veus el poll en l'altre, i no veus en tu mateix la paparra.
    (en llatí) In alio peduclum vides, in te ricinum non vides.
       Satiricó, § 57,7. — Petroni

## Dites populars

* Bon poll en la closca santa.
* La bugada d'En Ballarussa: mata el poll i deixa la puça.(Rubí)
    (var.) La bugada de Na Rius, que els pois morts tornaren vius.(Llofriu)
* Ni polls en la grenya, ni corral sense llenya.
* Poll ressuscitat pica més que cap.
    (var.) Poll ressuscitat, pica més que els altres.
    (var.) De poll ressucitat, viu-ne retirat.
    (var.) Déu ens guard de poll ressuscitat.
    (var.) Guardau-vos de poll que entra en costura.
* Polls amb polls fan llémens.
* Quan un es pensa estar bé, els polls li piquen.

## Referències

* ↑ Escolà Tuset, 1997, p. 77-129.
* 1 2 3 4 5 Viladot-Puig, 2003.
* 1 2 Alcover, Antoni M.; Moll, Francesc de B. «bugada». A: Diccionari català-valencià-balear. Barcelona: IEC, 2002.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 25 setembre 2024].
* 1 2 3 Alcover, Antoni M.; Moll, Francesc de B. «poll». A: Diccionari català-valencià-balear. Barcelona: IEC, 2002.

## Bibliografia

* Escolà Tuset, Josep M. Diccionari de llatinismes i expressions clàssiques. Barcelona: Edicions 62, 1997 (El Cangur ; 235). ISBN 8429742786.
* Viladot-Puig, Joan. El Refranyer de Joan Viladot (en català). Lleida: Pagès Editors, 2003 (Història. Monografies; 23). ISBN 9788497790741.